Ryavallen
Ryavallen yra įvairios paskirties stadionas Burose, Švedijoje. Nuo atidarymo 1941 m. rugpjūčio 17 d. iki 2004 m. stadione namų rungtynes žaidė IF Elfsborg, kurie vėliau persikėlė į Borås Areną. 1958 m. stadione vyko VI pasaulio futbolo čempionato varžybos tarp Tarybų Sąjungos ir Austrijos (2–0), taip pat tarp Anglijos ir Austrijos (2–2). Didžiausias žiūrovų skaičius (22 654) pasiektas 1961 m., rungtynėse tarp IF Elfsborg ir IFK Norrköping. Elfsborg klubui palikus areną (stadioną), šiaurinė tribūna buvo pakeista į uždarų patalpų atletikos salę. Ryavallen daugiausiai naudojamas atletikai.